open-index/open-wikipedia-markdown huggingface dataset:
Георги Шарески квартет

**Георги Шарески квартет** — македонски џез-квартет, активен од 2006 до 2013 година, во состав: Оливер Јосифовски на бас, Александар Секуловски на тапани, Џијан Емин на клавијатури, и лидерот Георги Шарески македонски композитор, аранжер и гитарист. 

## Активности

Кон крајот на 2005 година, Георги Шарески го направил најквалитетниот можен избор на луѓе со помош на кои го оформил квартетот. Од почетокот му се приклучил и Владан Дробицки на тромбон, го поканил да дојде во Македонија и извонредниот италијански тенор-саксофонист Франческо Беараци, и тогаш  во студиото „Chicken Madness“, каде што во периодот 5 – 9 февруари 2006 година снимил три нови теми. Самото издание, како и трите концерти кои следеле, всушност, биле отсвирени во постава на секстет. Со оглед на тоа дека Франческо имал ограничен престојот, брзо биле организирани три настапи, во Скопје на 11 февруари во МОБ, во Битола во „Порта џез“ и во Охрид во „Џез ин“. 

Во 2007 година, за квартетот пројавил интерес и продуцентскиот оддел на Скопскиот џез фестивал, и овозможил соодветни услови за снимање на албумот *Myau Myau*.

Како квартет, на 1 август 2009 година настапиле и на второто издание на македонскиот фестивал „Фонетика“.  

На 11 февруари 2010 година, Георги за последен пат настапил со својот квартет надвор од Македонија. Настапот бил во Норвешка, на престижниот „12 Points Jazz Festival“. Во новинарскиот материјал од фестивалот групата била најавена како една од најиновативните нови џез-групи во Европа.

Во 2012 година, Георги Шарески квартетот веќе настапувал како трио, а во 2014 година Шарески го промовирал својот нов проект, наречен Георги Шарески Берлин Унит, каде што покрај него и Џијан, членувале и Борис Бел на тапани, Кристијан Шанц на бас и Николаус Нојсер на труба.

## Дискографија

### ''Myau Myau'' (2007)
Материјалот од овој албум бил промовиран на 23 ноември 2007 година во МКЦ. На албумот Александар Секуловски веќе не бил дел од квартетот, а неговото место во составот бил Гоце Стевковски. Како гостин на тенор-саксофон, во три концертни снимки во живо на летната сцена на МНТ, бил присутен и американскиот музичар Џастин Келер.

;Список на песни:
1. Загреб
2. I might have super powers
3. Blues for me
4. Quentin
5. Love song (live)
6. Song for a saint
7. Mad cowboy robot
8. Загреб (live)
9. Curse breaker (Live)
10. The future is not as it used to be
11. Ashkalija

### Jazz from Macedonia 2009
Музичка компилација на која се појавуваат 10 македонски џез изведувачи.

## Наводи

## Надворешни врски

* На музички регистар 

Категорија:Македонски музички групи
Мајкл Сембело

мини|Фотографија од Мајкл Сембело
**Мајкл Ендрју Сембело** (англ. *Michael Andrew Sembello;* роден на 17 април 1954 во Филаделфија САД) ― американски пејач, гитарист, клавијатурист, текстописец, композитор и продуцент.

За неговата песна „Maniac“ од 1983 година, Сембело бил номиниран за Оскар и Златен глобус. Песната стигнала до прво место во САД  а се нашла на саундтракот за филмот *[[Флешденс]].*

## Дискографија

### Студиски албуми

* Bossa Nova Hotel (1983) – US #80 
* *Without Walls* (1986)
* *Caravan of Dreams* (1992)
* *Backwards in Time* (1997)
* *Ancient Future* (2002)

### Компилациски албуми

* *The Lost Years* (2003)

### Со The Bossa Nova Hotel

* Moon Island (2009)

### Синглови

## Наводи

## Надворешни врски

* Официјална веб-страница на Мајкл и Дени Сембело
*   

Категорија:Добитници на Греми
Категорија:Американски филмски композитори
Категорија:Италоамериканци
Категорија:Живи луѓе
Категорија:Родени во 1954 година
Категорија:Американски пејачи од 20 век
Категорија:Американски пејачи од 21 век
Категорија:Американски гитаристи
Категорија:Американски поп рок пејачи
Категорија:Американски поп гитаристи
Категорија:Американски кантавтори
Категорија:Американски композитори од 21 век
Категорија:Американски композитори од 20 век
Давлатов Саидмурод

thumb|десно|250п|Давлатов Саидмурод
**Саидмурод Давлатов** (роден на 6 јуни 1978 година) е таџикистански писател, предавач, активист на заедницата и автор на над 20 книги на таџикистански, англиски и руски јазик. Во 2019 година, тој беше вклучен во првите 100 највлијателни муслимани во Русија и беше признат од најголемата руска издавачка куќа Ексмо како најпродаван автор.

## Биографија
Саидмурод Давлатов е роден на 6 јуни 1978 година во планинското село Дарг во регионот Сугд во Таџикистан. Тој е десеттото дете во семејството. Неговиот татко починал кога тој имал една година. По почетокот на граѓанската војна во Таџикистан, тој емигрирал во Москва. По завршувањето на училиштето се запишал на три универзитети одеднаш, но поради тешката финансиска состојба морал да ги напушти студиите во родниот Таџикистан и да замине да работи во Москва.

Во 2007 година го основа Меѓународниот центар за човечки развој САМО. Од 2019 година, повеќе од половина милион луѓе ги завршија курсевите на SAMO. Неговата обука во сферата на личен развој се одржува во Русија, Украина, Казахстан, Киргистан, Узбекистан, Таџикистан, Турција, Кина и Малезија.

Во 2019 година, тој беше вклучен во првите 100 највлијателни муслимани во Русија. Истата година, Ексмо, најголемата издавачка куќа во Русија, го препозна Давлатов како најпродаван автор. Неговата книга „Секој може да стане богат“ се најде на врвот на 20-те најпродавани книги на издавачката куќа Ексмо.

Во 2020 година, Саидмурод Давлатов започна да работи на автобиографскиот филм Ментор, каде играше улога за неговиот животен пат. Екипата на студиото Futura Magnum, предводена од Мухидин Музафар, работеше на филмот три години.

Во 2020 година, Давлатов беше соавтор на книгата „Мисли големо“ со Брајан Трејси и книгата „Столбови на успехот“ со Џек Канфилд. Столбовите на успехот влегоа во топ 100-те најпродавани книги на светската платформа Амазон.

Саидмурод Давлатов се занимава со добротворна работа, особено образование, хуманитарна поддршка за сиромашните региони на Таџикистан и финансиска едукација. Давлатов ги стипендира најдобрите ученици во 64 училишта. Во 2013 година, тој донираше 174.000 книги на сите ученици од единаесетто одделение низ Киргистан.

## Наводи


Категорија:Родени во 1978 година
Категорија:Таџици
The Platters

**The Platters** ― американска вокална група основана во 1952 година.  Тие се една од најуспешните вокални групи од раната рокенрол ера. Нивниот специфичен звук ја премостува пред-рок традицијата на Тин Пан Алеј и новиот жанр во подем. Групата со тек на годините често ја менувала својата постава, и затоа била етикетирана како „Многу гласови, едно име“, а најуспешната постава ги вклучува тенор пејачот Тони Вилијамс, Дејвид Линч, Пол Роби, основачот и кум на групата Херб Рид, и Зола Тејлор. Во периодот од 1955 до 1967 година, групата имала 40 песни кои се нашле на ''Billboard'' Hot 100, меѓу кои и четири кои се искачиле на прво место. Во 1990 година, Platters биле примени во Куќата на славните од рокенролот. Platters продолжуваат да настапуваат низ светот, а Herb Reed Enterprises (ДОО основана од Рид како одговор на многуте лажни Platters групи) ги поседува правата и заштитниот знак на групата.

## Наводи

## Надворешни врски

* 
* The Platters US Singles Discography
* The Platters US Albums Discography
* The Platters Information Site
* Herb Reed and The Platters web site
* Sonny Turner, Legendary Former Lead Singer of the Platters 
* List of hundreds of singers who have appeared with the various Platters groups 
* "The Platters" Vocal Group Hall of Fame Page
* The Platters - by Dr. Frank Hoffmann
* The Platters - Biography
* History of Rock - The Platters
* Buck Ram interviewed on the Pop Chronicles (1969)
* The Platters discography at Discogs
* 

Категорија:Американски ритам и блуз музички групи
Категорија:Музички групи основани во 1952 година
Категорија:Американски вокални групи
Категорија:Афроамерикански музички групи
Кристијан Наумовски

**Кристијан Наумовски** (роден на 17 септември 1988 година) ― македонски меѓународен фудбалер кој игра како голман за Шкупи.

## Клупска кариера
Наумовски е роден на 17 септември 1988 година во Скопје. Својата кариера ја започнал во 2008 година во екипата на Работнички од Скопје. За тимот на Работнички настапувал од 2008 до 2010 година. Од 2010 до 2014 година настапувал за тимот на Динамо Букурешт во Романија, каде одиграл 28 лигашки средби. Во летото 2014 преминал во екипата на Левски од Бугарија каде настапил само на 3 натпревари. Потоа се вратил во екипата на Динамо Букурешт, каде што го поминал вториот дел од сезоната. Во летото 2015 се преселил во Хонгконг, каде потпишал за тимот на Хонгконг Пагасус, каде настапил на 31 лигашка средба во периодот од 2015 до 2017 година. Од 2017 до 2019 година играл во тимот на Биркиркара од Малта каде настапил на 33 натпревари во периодот од 2017 до 2019 година. Во сезоната 2019/2020 настапувал за тимот на Балзан од Малта, каде настапил на 16 натпревари. Од 2020 година преминал во тимот на Шкупи за кој тим има одиграно 51 натпревар.

## Меѓународна кариера
Тој го имал своето сениорско деби за Македонија на пријателскиот натпревар против Канада во ноември 2009 година и има одиграно вкупно 6 натпревари. Неговиот последен меѓународен настап бил пријателскиот натпревар против Австралија во март 2015 година. Селекторот на Македонија, Благоја Милевски го повикал за баражот за квалификациите за Светското првенство во Катар 2022 по 7 години отсуство.

## Кариерска статистика
### Клуб

### Репрезентативна

## Почести

### Клупски
;Работнички:
*Куп на Македонија: 2008/09
;Динамо Букурешт:
*Куп на Романија: 2011/12
*Суперкуп на Романија: 2012
;Хонгконг Пегасус:
*Куп на Хонгконг: 2015/16
*Саплинг куп: 2015/16
;Шкупи:
* Прва македонска фудбалска лига: 2021/22

## Наводи

Категорија:Родени во 1988 година
Категорија:Живи луѓе
Категорија:Фудбалери од Скопје
Категорија:Фудбалски голмани
Категорија:Македонски фудбалски репрезентативци под 21 година
Категорија:Македонски фудбалски репрезентативци
Категорија:Фудбалери на ФК Работнички (Скопје)
Категорија:Фудбалери на ФК Динамо Букурешт
Категорија:Фудбалери на ПФК Левски (Софија)
Категорија:Фудбалери на ФК Хонконг Пегасус
Категорија:Фудбалери на ФК Биркиркара
Категорија:Фудбалери на ФК Балзан
Категорија:Фудбалери на Првата македонска фудбалска лига
Категорија:Фудбалери на Лига 1 (Романија)
Категорија:Фудбалери на Првата професионална фудбалска лига
Категорија:Фудбалери на Премиер лигата (Хонгконг)
Категорија:Фудбалери на Премиер лигата (Малта)
Категорија:Македонски иселенички фудбалери
Категорија:Иселеници фудбалери во Романија
Категорија:Македонски иселеници спортисти во Романија
Категорија:Иселеници фудбалери во Бугарија
Категорија:Иселеници фудбалери во Хонгконг
Категорија:Иселеници фудбалери во Малта
Категорија:Македонски иселеници спортисти во Малта
Категорија:Најдобра единаесетка на Премиер лигата (Хонгконг)
Категорија:Никулци за македонски фудбалери
Џими Клиф

**Џејмс Чемберс**, професионално познат како **Џими Клиф** (30 јули 1944 — 24 ноември 2025) — јамајски ска, рокстиди, реге и соул музичар, мултиинструменталист, пејач и глумец. Тој е единствениот жив реге музичар носител на Орден за заслуги, највисока чест што ја доделува владата на Јамајка за исклучително достигнување во уметноста и науката.

Клиф е најпознат со песните: „Many Rivers to Cross“, „You Can Get It If You Really Want“, „The Harder They Come“, „Reggae Night“ и „Hakuna Matata“ и неговите преработки на „Wild World“ од Кет Стивенс и „I Can See Clearly Now“ од Џони Неш за филмот *[[Реге на мраз]]*. Глумел во филмот *The Harder They Come*, кој помогнал да се популаризира регето ширум светот, и во *Club Paradise*. Во 2010 година, Џими Клиф бил примен во Куќата на славните од рокенролот.

## Ран живот и образование
Џими Клиф е роден како Џејмс Чемберс на 30 јули 1944 година во Сент Џејмс, Колонија Јамајка. Почнал да пишува песни уште додека бил во основно училиште. На негови 14 години, татко му го однел во Кингстон, каде го презел уметничкото име Џими Клиф.

## Наводи

## Надворешни врски

* 

Категорија:Родени во 1944 година
Категорија:Починати во 2025 година
Категорија:Добитници на Греми
Категорија:Јамајски реге пејачи
Категорија:Јамајски глумци
Категорија:Јамајски пејачи
Стефан Ашковски

**Стефан Ашковски** (роден на 24 февруари 1992 година) ― македонски професионален фудбалер кој игра како крилен напаѓач за клубот Ламија од Суперлигата Грција.

## Клупска кариера
Стефан Ашковски е роден во Скопје, Македонија. Играл за младинските екипи на Металург и Вардар. Во 2010 преминал во екипата на Телеоптик во Србија. За тој тим во периодот од 2010 до 2012 година настапил на 57 натпревари, постигнувајќи 5 голови. Во 2012 година преминал во екипата на Партизан од Белград. Но за тој тим настапил само на 1 натпревар, при што за време на престојот во екипата бил праќан на позајмици во различни екипи. Во 2016 година настапувајќи за екипата на Кајсери од Турција, настапил на 12 натпревари и постигнал 1 гол. Од 2016 до 2018 година играл во Холандија за екипата на Фортуна Ситарт, настапил на 49 натпревари и постигнал 12 голови. Во сезоната 2018/2019 година настапувал во екипата на Славија Софија во Бугарија, и забележал 16 настапи. Од 2019 до 2021 година играл во Романија во екипата на Ботошани, забележувајќи 56 настапи со 6 постигнати погодоци. Во сезоната 2021/2022 настапувал за екипата на Шепши ОШК во Романија, при тоа забележал 37 настапи со 2 постигнати погодоци. Во 2022 преминал во екипата на Ламиа во Грција и досега настапил на 15 средби.

## Репрезентативна кариера
Своето деби за македонската фудбалска репрезентација го има во 2015 година. Досега за македонската репрезентација има настапено на 18 натпревари.

## Honours

**Партизан**
* Суперлига на Србија: 2012/13

**Сепси ОСК** 
*Куп на Романија: 2021/22

## Наводи

## Надворешни врски
*
* 
* 

Категорија:Фудбалери на ПФК Славија (Софија)
Категорија:Фудбалери на ФК Шкендија
Категорија:Фудбалери на ФК Партизан
Категорија:Фудбалски бекови
Категорија:Живи луѓе
Категорија:Родени во 1992 година
Категорија:Фудбалери од Скопје
Категорија:Македонски младински фудбалски репрезентативци
Категорија:Македонски фудбалски репрезентативци под 21 година
Категорија:Македонски фудбалери
Фелипе Алаиз

**Фелипе Алаиз де Пабло**, роден на 23 мај 1887 година во Белвер де Синка (покраина Уеска) и починал на 8 април 1959 година во Париз. Тој бил шпански писател, преведувач и новинар на слободарското движење. Тој е сметан за првиот отворено анархистички шпански писател.

## Животопис
Фелипе Алаиз студирал во Леида, Уеска и Сарагоса. Две години бил уредник на списанието *La Revista de Aragón* (Сарагоса, 1914). На многу млада возраст, Фелипе Алаиз се посветил на милитантното новинарство, активност што ја следел цел живот. Тој бил професор по книженост во Гимназијата Лерида (шпански: Liceo Escolar de Lérida), авангардно образовно средиште основано од Федерико Годас Легидо. Тоа било местото каде што бил запознаен со други млади учители, како што се Хоакин Маурин и Виктор Коломер.

## Наводи

Категорија:Починати во 1959 година
Категорија:Родени во 1887 година
Категорија:Шпански новинари од 20 век
Категорија:Прогонства од Шпанската граѓанска војна во Франција
Категорија:Шпански писатели од 20 век
Категорија:Шпански синдикалци
Категорија:Анархосиндикалци
Категорија:Членови на Националната конфедерација на трудот
Категорија:Шпански анархисти
Даниел Гранада

[мини| ''Разумен риоплатски речник'' (''Vocabulario rioplatense razonado''), 2. изд. [Монтевидео 1890 година.]]
**Даниел Гранада** (1847 година во Виго – 1929 година во Мадрид) ― шпанско-уругвајски филолог и писател, со седиште во Монтевидео, Уругвај во поголемиот дел од својот живот, со седиште таму од 1850-тите до 1904 година, кога се вратил во Шпанија. Тој беше член на Универзитерио де Депортес од неговото основање во 1868 година, под кој пишувал за „Причините за интелектуалното движење во Републиката“ („Causas del movimiento intelectual en la República“), испитувајќи ги општествените и политичките услови во земјата. Гранада е автор на „Разумен риоплатски речник“ (*Vocabulario Rioplatense Razonado*; прво издание 1889, второ 1890), што ги собира неговите студии за филологија, етнографија, географија и регионална историја. Таа е широко користена книга во јазичарските студии во Уругвај. Неговите подоцнежни дела дале информации за уругвајскиот регионален фолклор и обичаи.

## Наводи

Категорија:Починати во 1929 година
Категорија:Родени во 1847 година
Категорија:Машки писатели од 19 век
Категорија:Луѓе од Виго
Категорија:Шпански иселеници во Уругвај
Категорија:Шпански антрополози
Категорија:Уругвајски машки писатели
Категорија:Шпански машки писатели од 20 век
Категорија:Шпански писатели од 19 век
Категорија:Уругвајски филолози
Категорија:Шпански филолози
Огледало на трпението

„***Огледало на трпението***“ () ― епска поема напишана во 1608 година од Силвестре де Балбоа. Сметано е за првото книжевно дело напишано на територијата на денешна Куба. Било окултно до 1838 година кога беше објавено во *El Plantel*, списание од 19 век. Претходно, писателот Хосе Антонио Ечеварија го нашол меѓу полиците на библиотеката на Друштвото на пријателите на земјата.
## Заплет
Поемата е за вистинска приказна што се случила во пристаништето во Манзанило во 1604 година, кога епископот на островот Куба, Дон Хуан де лас Кабезас Алтамирано, на патување да ги посети фармите во Јара, бил грабнат од францускиот корсар Жилберто Жирон, со намера да го натера градот да плати огромен откуп. Потоа група соседи од Бајамо се подготвуваат да се борат против корсарите. Во борба, црниот роб по име Голомон го поразува Жилберто Жирон и му ја отсекува главата. Епископот е спасен, а народот слави.

## Наводи

Категорија:Кубанска книжевност
Категорија:Книжевност на шпански јазик
Саб (роман)

***Саб*** ― роман напишан од Гертрудис Гомес де Авељанеда и објавен во Мадрид во 1841 година. Романот е насочен на ликот на Саб, мулатски роб кој е вљубен во ќерката на својот бел господар, Карлота. Болката од невозвратената љубов на Саб кон Карлота го води Саб до неговата сопствена смрт, која се случува за време на свадбата на Карлота со Енрике Отвеј. Романот бил објавен во Куба дури во 1914 година.

*Саб* е сметан од некои изучувачи како роман против ропството, а некои исто така предложуваат дека ја критикува установата брак.  Романот бил напишан една деценија пред „*[[Колибата на чичо Том]]*“ на Хариет Бичер Стоу. Според Нина М. Скот, *Саб*, исто како и романот на Бичер Стоу, го критикува ропството како поместување на она што Елизабет Амонс го нарекува „мајчински вредности од машката етика жедна за заработка [ропската економија] која ги смета човечките суштества како... стока.“ Објавувањето на *Саб* е сметано за претходник на противропските движења.

За другиот вид критичари, *Саб* е „единствениот феминистичко-аболиционистички роман објавен од жена во Шпанија од деветнаесеттиот век или нејзината робовладетелска колонија Куба“.

## Заплет
Романот е сместен на плантажа за шеќер сместена на половина пат помеѓу градот Санта Марија де Пуерто Принсипе (денешен Камагуеј) и селото Кубитас. Додека најголемиот дел од романот се одвива на плантажата, дел од него се случува во Пуерто Принсипе, во планините Кубитас и во северното пристаниште Гуанаја. Енрике Отвеј, англиски трговец, бара да се ожени со Карлота затоа што мисли дека овој договор ќе му донесе пари. Како што се развива приказната, Саб дознава за нечесното однесување на Енрике и се обидува тајно да и помогне на Карлота.

## Заднина
Иако делото *Саб* првично било објавено во Мадрид во декември 1841 година, Авељанеда започнала да ја пишува книгата во Куба и продолжила да работи на неа за време на двомесечното патување во Европа во 1836 година.

## Преводи
*Саб* бил преведен на англиски од страна на Нина М. Скот во 1993 година и објавен од Прес на Универзитетот во Тексас.

## Наводи

## Дополнителна литература

* 

## Надворешни врски

* ''Саб'': семрежно издание (шпански)

Категорија:Романи за ропство
Категорија:Кубански романи
Категорија:Феминистички романи
Категорија:Книги на шпански јазик
Категорија:Романи од 1841 година
Антофагаста

**Антофагаста** (шпански: *Antofagasta*  е пристанишен град во северниот дел од Чиле, на околу 1100 км северно од Сантјаго. Тој е главен град на провинцијата Антофагаста и регионот Антофагаста. Според пописот од 2015 година, градот има население од 402.669 жители.
## Историја
По шпанско-американските војни за независност, градот Антофагаста станал дел од територијата на Боливија. И покрај тоа што во градот живеело претежно етничко чилеанско население, Чиле во 1866 година го признал боливискиот суверенитет врз Антофагаста, но во 1879 година Чиле се откажал од признавањето на боливискиот суверенитет поради тоа што Боливија го прекршила Договорот за разграничување од 1874. Антофагаста бил заземен од Чиле на 14 февруари 1879 година, и ова ја предизвикала Тихоокеанската војна (1879–83). Според условите на Договорот за мир и пријателство од 1904 година, Боливија го признала чилеанскиот суверенитет врз Антофагаста.

## Економија
Градот Антофагаста тесно се поврзува со рударската активност, затоа што е пристаниште и главен центар на една од главните рударски области во Чиле. Иако ископувањето на сребро и шалитра биле важни за Антофагаста низ историјата, од средината на 19 век ископувањето на бакар е убедливо најважна рударска активност за Антофагаста што поттикнува стабилен раст во областа на градежништвото, малопродажбата, хотелските сместувања, растот на населението и извонреден развој до крајот на 2000-тите. Од 2010-тите Антофагаста е исто така сервисен центар за ископ на литиум.

Антофагаста има највисок БДП по глава на жител во Чиле, 37.000 УСД и е на трето место на Индексот за човечки развој веднаш по регионот Метрополитана де Сантјаго и регионот Магаланес и Антарктика Чилена.

## Демографија
десно|мини|270x270пкс| '''''Јапонски парк''''', изграден од јапонската колонија.
Според пописот од 2002 година, Антофагаста имала 296.905 жители распоредени на површина од 30.718 км2, од кои 143.685 се жени и 153.220 мажи. Експертите процениле дека во следните 10 години градот ќе достигне 500.000 жители.

## Збратимени градови
*  Сплит
*  Ковалис
*  Тунглинг
*  Волос
*  Амбато

## Наводи

## Надворешни врски

*  Municipality of Antofagasta
* EXPONOR – The most important trade fair of copper mining in the world. 

Категорија:Градови во Чиле
Категорија:Општини во Чиле
Категорија:Статии со извори на шпански (es)
Категорија:Статии со микроформати hAudio
Категорија:Координати на Википодатоците
Категорија:Населени места основани во 1868 година
Костен (Воденско)

**Костен** или **Костино** ()— поранешно село во Воденско, Егејска Македонија, на територијата на денешната општина Воден на Постолскиот округ во Централна Македонија, Грција.

## Географија
Селото се наоѓало јужно од Теово и северозападно од Владово.

## Историја
Костен било македонско село, распаднато на крајот на XIX век поради зулумите на разбојничките банди. Неговите жители се преселиле во Теово.

## Наводи

Категорија:Историски села во Воден
Аспарух Јосифоски

**Аспарух Јосифоски** (Прилеп, 1912 — Скопје,  1990) — македонски комунист, еден од главните организатори на антифашистичкото движење (1938 — 1941) и на НОБ во вардарскиот дел на Македонија (1941 — 1944). Тој бил брат на народниот херој Кузман Јосифоски-Питу и братучед на Димитар Чкатров.

## Животопис
Едвај го завршил основното образование. Потоа работел како бакал.

На 11 октомври, Аспарух Јосифоски учествувал во основањето на првиот партизански одред на месноста Црвени стени.

Заедно со Благоја Спиркоски, Душко Наумоски, Милан Димоски и Драган Спиркоски, учествувале во нападот на полицискиот участок во Прилеп.

Заради нелегалните активности, тој бил уапсен и интерниран во Добруџа.

По капитулацијата на Бугарија на 8 септември 1944 година, тој се вратил во Прилеп и бил поставен за командант на база, а потоа се преселил во Скопје.

Работел во МВР, а во 1964 година се пензионирал со чинот мајор.

Починал во Скопје во 1990 година.

## Наводи

Категорија:Родени во 1912 година
Категорија:Починати во 1990 година
Категорија:Починати во Скопје
Категорија:Луѓе од Прилеп
Категорија:Македонски комунисти
Категорија:Македонски партизани
Категорија:Југословенски партизани
Категорија:Затвореници во Бугарија
Јаков Милатовиќ

**Јаков Милатовиќ** (црногорски и српски: Јаков Милатовић / Jakov Milatović; роден на 7 декември 1986) е црногорски економист и политичар. Тој беше избран за претседател на Црна Гора на изборите во 2023 година, откако во вториот круг го победи Мило Ѓукановиќ. Тој беше министер за економија и економски развој во владата на Здравко Кривокапиќ од 2020 до 2022 година. Тој е и заменик претседател на движењето Европа сега.

## Наводи


Категорија:Претседатели на Црна Гора
Категорија:Црногорски политичари
Категорија:Живи луѓе
Категорија:Родени во 1986 година
Џони Синс

**Џони Синс** (), вистинско име **Стивен Вулф** (англ. *Steven Wolfe*; р. Питсбург, Пенсилванија, САД, 31 декември 1978 г.) — американски порноглумец и фитнес-тренер. Тој повеќепати бил именуван за наградата AVN, а ја има освоено двапати. Веќе подолго време е еден од најбараните порноглумци на семрежјето.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Порноглумци
Категорија:Родени во 1978 година
Категорија:Американски порноглумци
Црндолски Водопад

**Црндолски Водопад** ― водопад на потокот Црн Дол кој е десната притока на Брегалница. Тој е еден од Пехчевските Водопади, висок е 6,7 метри, во подножјето има плиток природен базен (карпест котел или џиновски лонец).

## Местоположба
Црндолскиот Водопад се наоѓа на нешто повеќе од 10 км од градот Пехчево, околу 700 метри над вливот на Црн Дол во Брегалница во шумовит предел.

### Пристап
Од Пехчево до вливот на Црн Дол во Брегалница води асфалтен пат, а оттука до самиот водопад постои уредена пешачка патека со уредени места за одмор.

## Туризам
Црндолскиот Водопад е слабо познат вон месни рамки. Заради добрата пристапност и уреденоста, жителите од околните населени места го користат за излети. 

## Галерија

Црнодолски Водопад 01.jpg
Црнодолски Водопад 02.jpg
Црнодолски Водопад 03.jpg
Црнодолски Водопад 06.jpg
Црнодолски Водопад 09.jpg


## Поврзано
* Спиковски Андак
* Спиковски Водопади
* Скокото
* Љутачка Река
* Љутачки Водопад
* Ж'тачка Река
* Ж'тачки Водопад

## Наводи

## Надворешни врски

Категорија:Географија на Пехчево
Категорија:Водопади во Македонија
Категорија:Брегалница
Приказна за фабриката

**„Приказна за фабриката“** (српски: *Прича о фабрици*) — филм на режисерот Владимир Погачиќ од 1949 година. Главните улоги ги играат: Марија Црнобори, Страхиња Петровиќ, Љубиша Јовановиќ и Тито Строци.

## Синопсис
Непосредно по ослободувањето на земјата, една од малубројните фабрики вложува напори да го зголеми своето производство. Реакционарните поединци не успеваат со своите саботажи да ја прекинат работата, ниту да ја спречат изградбата на новите машини.

## Наводи

Категорија:Српски филмови
Категорија:Црно-бели филмови
Категорија:Југословенски филмови
Категорија:Филмови на Звезда филм
Категорија:Филмови на српски јазик
Категорија:Филмови на српскохрватски јазик
Категорија:Филмови од 1949 година
Категорија:Филмови на Владимир Погачиќ
Категорија:Филмови со Марија Црнобори
Категорија:Филмови со Страхиња Петровиќ	
Категорија:Филмови со Љубиша Јовановиќ
Категорија:Филмови со Тито Строци
Категорија:Филмови со Бранко Плеша
Категорија:Филмови со Мата Милошевиќ
Категорија:Филмови со Александар Стојковиќ
Категорија:Филмови со Виктор Старчиќ
Категорија:Филмови со Сима Јаниќијевиќ
Категорија:Филмови со Северин Бијелиќ	
Категорија:Филмови со Предраг Делибашиќ
Категорија:Филмови со Сава Северова
Категорија:Филмови со Берт Сотлар	
Категорија:Филмови со Бојан Ступица
Алгер

**Алгер** или **Алгири** () — поранешно село во Воденско, Егејска Македонија, на територијата на денешната општина Воден на Постолскиот округ во Централна Македонија, Грција.

## Географија
Селото било чифлик сместен на северните падини на планината Каракамен, југоисточно од истоимениот врв Алгер. Се наоѓало меѓу селата Кадрево, Фурка и Ливадица.

## Историја
Алгер било мало македонско село, растурено во немирните години во втората половина на XVIII век. Неговите жители се преселиле во блиското село Месимер.

## Наводи

Категорија:Историски села во Воден
The Teddy Bears

мини|Фотографија од The Teddy Bears
**The Teddy Bears** ― американска поп-музичка група. Тие биле прва вокална група на музичкиот продуцент Фил Спектор.

## Историја
По завршувањето на средното училиште *Ферфакс* во Лос Анџелес, Калифорнија, Спектор станал опседнат со неговата песна „*To Know Him Is to Love Him“,* која ја компонирал додека сѐ уште бил на училиште. Затоа со своите школски другари го основал бендот The Teddy Bears. Членови на **The Teddy Bears** биле: Фил Спектор, Маршал Леиб, пејачката Анет Клајнбард (подоцна го променила своето име во Керол Конорс) и тапанарот Сенди Нелсон. По една аудиција Спектор успеал да ги убеди луѓето од ЕРА рекордс да го финансираат снимањето на албумот. Песната била снимена во студиото Gold Star по цена од 75 долари.и објавена во август 1958 година; биле потребни два месеци за „To Know Him Is to Love Him“ да почне да се емитува.

Песната станала глобален хит. Била на ''Billboard'' Hot 100 23 недели, во Топ десет 11 и на прво место на листата три недели. Исто така, се искачила на второ место на UK Singles Chart. Се продала во преку два и пол милиони примероци и добила златен диск од RIAA. На 19 години, Спектор ја напишал, аранжирал, свирел, пеел и ја продуцирал најпродаваната плоча во САД.

По овој успех, *Teddy Bears* не успеале да издадат ниеден хит за цела една година, па *Спектор* го распуштил бендот. Распадот бил забрзан со тоа што Клајнбард бил тешко повреден во 1960 година во сообраќајна несреќа.

## Дискографија

; Студиски албум

* The Teddy Bears Sing! (Imperial Lp-9067; 1959)

## Наводи

## Надворешни врски

* Биографија и дискографија на мечињата 
*    .

Категорија:Американски поп музички групи
Категорија:Музички групи од Калифорнија
Категорија:Музички групи основани во 1957
Категорија:Музички групи распаднати во 1960
Категорија:Музички групи основани во 1957 година
Blondie (група)

**Blondie** е американска рок група, која заедно ја основале пејачката Деби Хари и гитаристот Крис Стајн. Групата била пионер во американската њу вејв сцена во средината на 1970-тите во Њујорк. Нивните први два албума содржеле многу елементи на панк и њу вејв, и иако биле многу успешни во ОК и Австралија, Блонди до објавувањето на *Parallel Lines* во 1978 година во САД се сметала за андерграунд група. Во текот на следните четири години, групата имала неколку хит песни  како: „Heart of Glass“, „ Call Me“, „Atomic“, „The Tide Is High“ и „Rapture“. Групата станала препознатлива по својата сложена мешавина на музички стилови, меѓу кои имало и елементи од диско, поп, реге и рана рап музика.

Блонди се распаднала во 1982 година по објавувањето на својот шести студиски албум, *The Hunter*. Деби Хари, откако паузирала неколку години за да се грижи за нејзиниот партнер Крис Стајн, кому му бил дијагностициран пемфигус, ретка автоимуна болест на кожата, продолжила со соло кариера. Групата била возобновена во 1997 година, постигнале нов успех и во 1999 година по шести пат се искачиле на прво место на тол листата во Обединетото Кралство со песната „Maria“, точно 20 години по нивната прва песна на прво место во Велика Британија („Heart of Glass“).

Следните години, групата тргнала на турнеја и настапувала низ цел свет. Во 2006 година била примена во Куќата на славните од рокенролот. Блонди продала околу 40 милиони плочи ширум светот  и сè уште е активна. Единаесеттиот студиски албум на групата, *Pollinator*, бил објавен на 5 мај 2017 година.

## Дискографија

**Студиски албуми**

* Blondie (1976)
* Plastic Letter (1978)
* Parallel Lines (1978)
* Eat to the Beat (1979)
* Autoamerican (1980)
* The Hunter (1982)
* No Exit (1999)
* The Curse of Blondie (2003)
* Panic of Girls (2011)
* Ghosts of Download (2014)
* Pollinator (2017)

## Наводи

## Надворешни врски

* 
*  
* The Complete Blondie Discography
* Blondie at 45cat.com
* Blondie discography at MusicBrainz
* Blondie discography at Discogs
* Blondie's New York  Documentary on Smithsonian Channel

Категорија:Добитници на Џуно награда
Категорија:Американски рок-групи
Категорија:Американски панк рок музички групи
Категорија:Американски поп рок музички групи
Категорија:Американски њу-вејв музички групи
Категорија:Музички групи основани во 1974
Категорија:Музички групи распаднати во 1982
Категорија:Музички групи реосновани во 1997
Категорија:Музички групи основани во 1974 година
Греми за животно дело

**Греми** **за животно дело ―** посебна Греми-награда што ја доделува Американската академија за запис на звукот на „изведувачи кои во текот на својот живот дале креативен придонес од извонредно уметничко значење во областа на музиката“. 

## Добитници на награда за животно дело
Следниве поединци добиле награди за животно дело, наведени по година.

## Наводи


## Надворешни врски

* Официјален сајт

Категорија:Добитници на Греми за животно дело
Категорија:Награди за животно дело
Категорија:Греми награди
Свети Николци

**Свети Николци** — поранешно село во Воденско, Егејска Македонија, на територијата на денешната општина Воден на Постолскиот округ во Централна Македонија, Грција.

## Географија
Селото се наоѓало во денешниот атар на селото Месимер.

## Историја
Свети Николци било македонско село кое се распаднало во XVIII век поради зулумите на разбојничките банди. Неговите жители се преселиле во Месимер.

## Наводи

Категорија:Историски села во Воден
Тимофеј Прокофјев

**Тимофеј Илич Прокофјев** (; 2 февруари 1913 &ndash; март 1944) ― советски маринец од Црноморската флота за време на Втората светска војна. Постхумно му била доделена титула Херој на Советскиот Сојуз за неговите дејствија во , единствениот Ром кој некогаш ја добил наградата.

## Животопис
Тимофеј Прокофјев е роден на 2 февруари 1913 година во селото Лукјаново, Осташковски Округ, Тверска Област, Руска Империја; во семејство на селани со ромско потекло. По завршувањето на основното образование продолжил да работи како морнар на Московскиот Канал.

На 22 јуни 1941 година Германија го нападнала Советскиот Сојуз за време на Втората светска војна. Прокофјев се пријавил во Советската морнарица во јануари 1942 година и бил назначен во 384-от поморски пешадиски баталјон на Црноморската флота. Прокофјев се борел во  и Керчко-феодосиската операција, каде што била ранет двапати. Ноќта на 26 март 1944 година, Прокофјев учествувал во . Слетувањето било диверзионен напад на германскиот заден дел кај Николаев предводен од постариот поручник Константин Олшански. 68-те советски маринци успеаја да заземат неколку згради во пристаништето на Николаев, одбивајќи 18 германски напади во рок од два дена. Прокофјев бил меѓу маринците кои биле убиени во акција.

Прокофјев бил погребан во масовна гробница сместена на плоштадот „68 маринци“ во Николаев. На 25 април 1945 година, на Прокофјев постхумно му била доделена титулата Херој на Советскиот Сојуз заедно со Лениновиот орден, единствениот Ром кој некогаш ја добил поранешната награда. Музеј и статуа посветени на учесниците на Олшанскиевиот десант биле создадени во Николаев за време на советското време.

## Наводи

## Дополнителна литература

* 
* 
* 

Категорија:Носители на Орденот на Ленин
Категорија:Херои на Советскиот Сојуз
Категорија:Починати во 1944 година
Категорија:Родени во 1913 година
Категорија:Руски Роми
Категорија:Луѓе од Осташковскиот Округ
Категорија:Советски воен кадар убиен во Втората светска војна
Михали Мезо

**Михали Мезо** (роден на 1 август 1978 година, Ѓула), попознат како **Миши Мезо**, ― унгарски пејач и музичар, најпознат по тоа што е водечки вокал на рок групата Magna Cum Laude.

## Живот
Мезо бил израснат во Добоз со неговите родители и трите браќа и сестри: Кити, Тунде и Роберт.

Помеѓу 1984 и 1992 година завршил основно училиште во Добоз, а во 1989 година бил во традиционален цигански бенд чиј уметнички директор бил неговиот татко. За време на неговите средношколски години, помеѓу 1992 и 1996 година, тој свиреле во училишниот оркестар “Три Амиго', а подоцна и во бендот „Ла Бомб“. Тој, исто така, има диплома по теологија.

## Личен живот
Тој и неговата сопруга Дори имаат три деца: Нимрод, Биборка и уште една ќерка.

## Музичка кариера
Во 1999 година била основана Magna Cum Laude. Во 2009 година го издале својот 10-ти јубилеен албум *999*, а нивниот заеднички јубилеен концерт бил изведен во Салата Петофи.

Во 2011 година, Мезо и уште 18 пејачи го пееја *Váltsd* за Фондацијата „“Хајра Пети!“. Тој бил придружуван од Дорка Шодеинде, Маријан Сабо, Естер Барток, Барна Пели, Дорина Галамбош, Петер Солноки, Петер Герендаш, Естер Вачи, Лаци Наѓ, Моника Вереш, Еви Колипка, Матјаш Колипка, Матјаш Колицки, Прибојтаз, Адриен Наѓ и Клара Хајду. Песната била напишана од Галамбошс и Петер Нанаши, додека Петрик го напишал текстот.

Во 2011 година, со 25-член воен бенд, проектот „ABS Big Band“, некои песни од Magna Cum Laude биле обработени во жанрот свинг и изведле концерт со тие песни.

Нивните песни почнаа да стануваат многу популарни. Ова било илустрирано со песни како што е *Színezd újra!*, што била користена за прославата на сегедскиот Ифјушади напок (Ifjúsági Napok), како химна на SZIN, како и со *Pálinka dal*, која била користена од Шандор Буза за фестивалот „Палинка“.

Неговата песна „*Vidéki Sanzon*“ станала слоган на филмот СОС Љубов (SOS Love) во 2007 година.

Во 2014 година, тој се приклучил на Будимпешта Бар за петтиот албум на бендот.

## Други активности
На добротворната Дедомразова церемонија одржана во Добоз во 2010 година, тој подарил вреден музички инструмент на своето поранешно училиште.

### Гласот
Тој бил судија за единствената сезона на Гласот (The Voice – Magyarország hangja), заедно со Андреа Малек, Тамаш Сомло и Ференц Молнар. Неговиот состав, предводен од Денес Пал, победил на натпреварувањето.

### Ѕвезда во подем
Од 2014 до 2015 година, тој бил судија во првата сезона на шоуто за таленти Ѕвезда во подем (Rising Star) на ТВ2.

### Песната
Мезо бил дел од интервалот со Машодик Мушак за првото полуфинале на Песната (A Dal) 2016. На 6 декември 2017 година, било објавено дека Мезо ќе биде судија во Песната 2018, издание на изборната постапка во Унгарија за 2018 година за Евровизија 2018 во Лисабон, Португалија.

## Награди

* Фонограмска награда - поп албум на годината (2007)

## Надворешни врски

* Интервју со Михали Мезо
* Mező Misi apa lett 
* A ''The Voice'' egyik Mestere

## Наводи

Категорија:Статии со краток опис
Категорија:Статии со hCards
Категорија:Живи луѓе
Категорија:Родени во 1978 година
Категорија:Унгарски машки пејачи од 21 век
Категорија:Луѓе од Ѓула
Категорија:Унгарски Роми
Сам (филм)

**„Сам“** — филм на режисерот Владимир Погачиќ од 1959 година. ПОгачиќ е автор и на сценариото, а музиката е дело на Бојан Адамич. лавните улоги ги играат: Никола Симиќ, Милан Пузиќ, Павле Вуисиќ и Северин Бијелиќ. Филмската критика го истакнува овој филм како пример во еволуцијата на жанрот кој е познат како партизански филм. Притоа, критиката го истакнува сценариото во кое нагласокот е ставен врз психолошкото профилириање на ликовите, наместо дотогашната сурова идеолошка пропаганда.

## Синопсис
Дејствието на филмот се одвива за време на Битката на Сутјеска и прикажува еден партизански одред кој е отсечен од главниот дел од партизанската војска. Гонет од бројниот непријател, одредот се обидува да го пробие германскиот обрач. 

## Наводи

Категорија:Српски филмови
Категорија:Црно-бели филмови
Категорија:Југословенски филмови
Категорија:Партизански филмови
Категорија:Филмови на Авала филм
Категорија:Филмови на српски јазик
Категорија:Филмови на српскохрватски јазик
Категорија:Филмови од 1959 година
Категорија:Филмови на Владимир Погачиќ
Категорија:Филмови со Северин Бијелиќ
Категорија:Филмови со Павле Вуисиќ	
Категорија:Филмови со Милан Пузиќ
Категорија:Филмови со Никола Симиќ
Категорија:Филмови со Радмила Андриќ
Категорија:Филмови со Милан Срдоч
Категорија:Филмови со Бранимир Тори Јанковиќ
Категорија:Филмови чие дејствие се одвива во Босна
Дубравка (драма)

**„Дубравка“** — драма (овчарска игра) во три чина на хрватскиот поет Иван Гундулиќ. Драмата била премиерно прикажана во Дубровник, во 1628 година, а нејзината премиера во Загреб се одржала во 1888 година. Драмата е напишана со употреба на повеќе говори, како: икавски, чакавски, дубровнички дијалект итн.

## Ликови
Во драмата се појавуваат следниве ликови:
* Радмио
* Група овчари
* Рибар
* Љубмир
* Дубравка
* Група самовили
* Сатирот Дивјак
* Сатирот Горштак
* Загорко
* Љубдраг
* Сатирката Јељенка
* Брштанко
* Траторко
* Сатирот Вук
* Стојна
* Пелинка
* Гласник
* Група сатири
* Свештеник

## Содржина
### Прв чин
Овчарите ја повикуваат ѕвездата Деница побрзо да го најави утрешниот ден во кој треба да се одржи редовната веселба на овчарите и самовилите на која ќе се избере најубавиот пар. Притоа, тие го слават слободниот живот во Дубрава. Кога осамнува зората, и самовилите се подготвуваат за веселбата, а меѓу нив се наоѓа и убавицата Дубравка. Во неа е вљубен овчарот Миљенко, но неа ја посакува и сатирот Дивјак. Дивјак се среќава со сатирот Горштак и двајцата ја фалат својата убавина. Горштак е горд поради тоа што овчарите го поканиле да биде глумец на приславата. Овчарот Загорко го остава своето стадо, нестрплив да учествува на веселбата, а сатирката Јељенка тагува поради неверството на саканиот Дивјак кого повеќе го привлекуваат самовилите од неа.

### Втор чин
Сатирот Вук, кој мисли само на храната, краде овца, но го фаќа селанката Стојна и така тој останува гладен. Тогаш го среќава сатирот Горштак, кој го кани да му се придружи на веселбата, ветувајќи му многу храна и пијалаци. Пелинка го советува Миљенко да ѝ даде подароци на Дубравка, ако сака да ја освои, но тој го одбива тоа. За да им се приближи на самовилите, сатирот Дивјак се облекува во самовилски фустан, а Јељенка, пак, се облекува како овчар. Стојна го кара синот Загорко поради тоа што го оставил стадото овци, а тој се надева дека на веселбата ќе си најде невеста. 

### Трет чин
Овчарите ја препознаваат измамата на Дивјак и го бркаат, а сатирот Горштак му се смее. Иако Дубравка според убавината му припаѓа на Миљенко, неа ја добива богатиот Грдан кој дава злато за неа. Миљенко тагува и се заканува дека ќе се бори до смрт со Грдан. Јељенка го спасува Дивјак од овчарите, а тој ветува дека никогаш повеќе нема да мисли на самовилите. Тогаш, таа му се открива и двајцата се колнат на меѓусебна љубов. До овчарите допира глас дека Миљенко е мртов, но тогаш доаѓа гласник кој кажува дека тоа не е вистина: кога Грдан и Дубравка влегле во црквата, земјата почнала да се тресе и да удираат громови, а штом во црквата влегол Миљенко, тресењето запрело. Присутните побарале да се исполни божјата волја и така Дубравка му припаднала на Миљенко. Драмата завршува така што сатирите и овчарите се веселат на свадбата на Дубравка и Миљенко при што сите присутни ја слават слободата.

## Наводи

Категорија:Дела на Иван Гундулиќ
Категорија:Драми од 1628 година
Категорија:Хрватски драми
Далиан

**Далиан** (традиционален кинески: 大連, поедноставен кинески:大连, пинјин: *Dàlián*) ― потпровинциски пристаништен град во покраината Лиаонинг, Народна Република Кина, и е втор по големина град во Лиаонинг (по главниот град на провинцијата Шенјанг) и трет најголем град во Североисточна Кина.

Градот се наоѓа на јужниот крај од Полуостровот Љаодунг, и тој е најјужен град во Љаонинг и во Североисточна Кина. Преку Даљенскиот Залив (составен дел од Корејскиот Залив) излегува на Жолто Море.

Според пописот од 2020 година, имал вкупно население од 7.450.785 жители од кои 5.106.719 живееле во урбанизирана област.

Денес, градот е финансиски, транспортен и логистички центар за Источна Азија. Во минатото Даљен и неговите пристаништа биле често користени од странски сили. Даљен претходно бил познат како „ Даљниј“  (), „Дајрен“ (), и „Луда“ или „Лута“ (кинески: ). Порано градот бил познат и како „Порт Артур“ и „Рјоџун“ () од оригиналниот Порт Артур, израснала денешната градска област Лушунку.

Во 2016 година, Даљен бил на 48-мо место на Индексот на глобалните финансиски центри. Во 2012 година, Даљен бил на 82-ро место на глобалниот индекс на конкурентност на градовите. Во 2006 година, од страна на *China Daily* Даљен бил прогласен за најповолен град за живеење во Кина.

## Збратимени градови
Далиан, меѓу другите е збратимен со:
 
*  Ла Паз
*  Владивосток
*  Баија Бланка
*  Бремен
*  Енсхеде
*  Росток
*  Авр
*  Оукленд
*  Маизуру
*  Сарагоса
*  Далас
*  Охрид
*  Калининград

## Наводи

## Надворешни врски

* Веб-страница на Владата на Далиан
* Веб-страница на Владата на Далиан 

Категорија:Жолто Море
Категорија:Градови во Љаонинг
Категорија:Даљен
Категорија:CS1 со писмо на кинески (zh)
Категорија:Статии со текст на упростен кинески
Категорија:Статии со текст на кинески
Категорија:Статии со текст на традиционален кинески
Категорија:Статии со текст на јапонски
Категорија:Статии со текст на корејски
Категорија:Статии со микроформати hAudio
Категорија:Координати на Википодатоците
Категорија:Страници со повеќеделни слики во автоматски размер
Категорија:Пристанишни градови во Кина
Турица (Воденско)

**Турица** или **Турице** () — поранешно село во Воденско, Егејска Македонија, на територијата на денешната општина Воден на Постолскиот округ во Централна Македонија, Грција.

## Географија
Селото се наоѓало во подножјето на планината Кајмакчалан, кај Патичино.

## Историја
Турица било македонско село, настрадано поради нападите на разбојнички банди, па затоа се распаднало. Неговите жители се преселиле во Теово.

## Наводи

Категорија:Историски села во Воден
Ливадица (Под)

**Ливадица** () — поранешно село во Воденско, Егејска Македонија, на територијата на денешната општина Воден на Постолскиот округ во Централна Македонија, Грција.

## Географија
Селото се наоѓало на северните падини на планината Каракамен, меѓу селата Старо Под и Ошљани.

## Историја
Ливадица било македонско село, уништено во немирните години од втората половина на XVIII век. Неговите жители се преселиле во Под.

## Наводи

Категорија:Историски села во Воден
Што ми е мило ем драго на Којник дуќан да имам

***„Што ми е мило ем драго на Којник дуќан да имам“*** — македонска народна песна, од Велес.  Песната ја раскажала  Невена Натева која живее на познатото маало Којник во Велес а ја запишал новинарот Никифор Смилевски и ја објавил во  книгата „Песната и коренот“  во 1992 година.

## Опис
Песната е посветена на којничани и на животот кои тие го имале во 80-тите години од XIX век. Далеку од чаршијата Којник било маало кое имало дуќани и пазарче, луѓето можеле да се снабдат со основните продукти кои им биле потребни. Покрај разните занаетчиски дуќани, имало и мали меанчиња меѓу кои најпознато било меанчето на газда Нато. Освен како меана местото служело и за собирање на аргатите од маалата Којник, Мегдан и Бузаана. Нато бил мудар и досетлив човек и бил прифатен од народот кој сакал да доаѓа во неговата меана а тој со тоа можел да ги издржува сопругата и своите четири ќерќи. Едно утро кога се собирале аргатите да заминат на нивите или на копање афион, двајца еснафи кои биле и меѓусебни ривали Петре Витанчето и Јован Спасев барале аргати за своите ниви. Петре Витанчето изјавил дека доколку дојдат кај него на нива млади моми да прашат афион, ќе им исплати дневница и половина. Сите млади моми заминале кај него да работат. Неговиот рифал, еснафот Јован Спасев не бил многу имотен и морал да ги земе постарите жени кои останале за прашење на неговиот афион. Петре Витанчето иако платил повеќе, младите моми сработиле многу повеќе таа недела. Од тогаш до денес останала песната „Што ми е мило ем драго на Којник дуќан да имам“ која е омилена меѓу велешани и уште постои куќата на Натеви на Којник во Велес.

## Одлики
Македонските народни песни од секогаш биле поврзани со некој настан или некоја личност. Токму оваа вистинита народна  велешка приказна  е опеана во староградска песна од народните гении, со цел  да се вметне и да остане во колективната свест на велешани и Македонскиот народ.

## Текст
**Што ми е мило ем драго на Којник дуќан да имам**


Што ми е мило ем драго на којник дуќан да имам
Што ми е мило ем драго оф аман,
што ми е мило ем драго,
на Којник дуќан да имам, аман, аман,
на Матевото дуќанче.
Кога одат на афион, оф аман,
кога одат на афион.
У Петрета зик тончето, аман, аман,
у Јована на Спасеви.
Да гледам моми Којнички, оф аман,
да гледам моми Којнички,
Којнички ем бузанчанки, аман, аман,
Којнички ем бузанчанки.
На Петрета аргатите, оф аман,
сите моми и невести,
на Јована аргатите, аман, аман,
сите баби без заби.
Што ми е мило ем драго оф аман, ман
на Којник дуќан да имам, оф аман, ман.


## Наводи

## Надворешни врски

* Аудио изведба на песната - Зоран Џорлев 
* Аудио изведба на песната на YouTube
* Аудио изведба на песната на YouTube
* Аудио изведба на песната

Категорија:Македонски народни песни